Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iraan tutvustab uut maa-maa tüüpi tahkekütusega raketti,
mis suudab ülitäpselt tabada objekte 500 km raadiuses.
Inglismaa taastas Iraaniga diplomaatilised suhted.
Teheranis avati Briti saatkond ja Londonis Iraani oma.
Raport: Iisrael on viimastel kuudel ostnud
poolautonoomselt Kurdi regioonilt Iraagis üle 19 miljoni barreli naftat.
Iraani Kaitseministeerium tutvustas
maa-maa tüüpi tahkekütusega raketti Fateh 313,
mis suutvat ülitäpselt tabada objekte 500 km raadiuses.
Iraani president Rouhani aga väitis Iraani Kaitsetööstuse päeval,
et riigi sõjaline tugevus on eelduseks rahule ja efektiivsele diplomaatiale
ning seda kasutatakse vaid oma alade ja Teherani huvide kaitsmiseks.
Meie rakette nagu ka õhu-, maa- ja mereväge ei kasutata ühegi riigi vastu.
Me ei taha tungida ega sekkuda ühtegi riiki.
Meie relvad ja võimed on üksnes meie territooriumi ja huvide kaitseks.
Meie jõust saavad kasu ka teised regiooni riigid.
Iraani Kaitseministeeriumi teatel on Fateh 313t juba edukalt testitud
ja peagi algab massitootmine.
Veidi rohkem kui kuu enne tutvustustseremooniat
sõlmis Iraan lepingu P5+1ga
(USA, Venemaa, Hiina, Prantsusmaa, Inglismaa ja Saksamaa),
mis nõuab Iraanilt uute piirangute järgimist oma tuumaprogrammis
ja vastutasuks leevendatakse selle majandussanktsioone.
Leping näeb ette,
et ballistiliste rakettide tehnoloogia edastamine Teheranile
järgmise 8 aasta jooksul nõuab ÜRO Julgeolekunõukogu heakskiitu
ja USA on lubanud panna veto kõigile vastavatele taotlustele.
Järgmised viis aastat kehtib ka tavarelvastusembargo.
See ei lase Iraanil mainitud ajal relvi importida ja eksportida.
Iraan aga teatas, et ei järgi mõningaid tuumaleppe osi,
mis piiravad riigi sõjalist võimekust.
Iraani raketiprogramm on üks Lähis-Ida suurimaid.
Teheran tahab eksportida rakette oma regiooni liitlastele
ja importida raketitõrjesüsteeme,
et takistada oma põhivaenlase Iisraeli võimalikke rünnakuid.
Iisraeli julgeolekuametnikud avaldasid muret,
et Fateh 313, mida Iraan nädalavahetusel tutvustas,
jõuab ka Hezbollah'ni Liibanonis.
Nad hoiatasid, et rakett suudab tabada mis tahes punkti Iisraelis.
Iraan jätkab suhete parandamist rahvusvahelise kogukonnaga
ja taasavas eile Londonis saatkonna mõni tund pärast seda,
kui Inglismaa taastas Teheraniga diplomaatilised suhted.
Iraan on tähtis regionaalne jõud ja on kõigi huvides,
et Iraan tegutseb regioonis vastutustundlikult
regiooni julgeoleku heaks.
Oleme viimaste aastatega kaugele jõudnud, kuid ütleksin,
et püüame kõigepealt käia ja siis jooksma hakata.
Sõlmisime JCPOA (tegevusplaani), mis on suur samm edasi.
Nüüd suuname jõupingutused selle jõustamiseks kõigi poolt
ja oma majandussuhete taastamiseks ning aja möödudes,
kui JCPOA jõustamisega tekib loodetavasti usaldus,
arenevad ka suhted,
kuid see nõuab aega.
Ja loodan, et ületame tulevikus
pikka aega kestnud mõlemapoolse usalduse defitsiidi,
nii et suudame edaspidi regioonis ja väljaspool seda
konstruktiivsemalt suhelda.
Endine Briti välisminister Jack Straw,
kes 2003. a viimase Briti diplomaadina Iraanis käis
rõhutas diplomaatiliste suhete tähtsust Iraani ja Inglismaa vahel.
See on väga tähtis päev Iraani ja Inglismaa suhete jaoks,
mille ajalugu ulatub 19. sajandisse.
Suhted on alati üsna rasked olnud
ja jõudsid sügavaimasse madalseisu 2011. a novembris,
kui vallutati meie saatkond Teheranis.
Kuid tänane on väga hea uudis. See on hea päev,
mis ehitub juulis sõlmitud lepingule
P5+1 ja Iraani vahel.
Iraani moslemivaimulik Razavi nimetas seda tähtsaks päevaks,
mis loodetavasti tugevdab suhteid kahe riigi vahel.
See on tähtis päev ja loodame, et meie riikide suhted üha paranevad.
Iraan on tõhustanud pingutusi
diplomaatiliste suhete parandamiseks rahvusvahelise kogukonnaga.
Iraani välisminister Zarif ütles siiski,
et veel on vara rääkida USA saatkonna avamisest Teheranis.
Seoses USA ebaloogilise hoiakuga Iraani suhtes
polevat selline käik Washingtoniga veel veel võimalik.
PO president Abbas teatas peatsest visiidist Iraani,
kuigi Teheran on seda eitanud.
Läänekaldal Ramallah's antud pressikonverentsil
viitas Abbas Iraanile kui naabruses asuvale sõsarmaale,
öeldes, et suhted Iraani ja palestiinlaste vahel pole just head,
kuid ühishuvid on viinud Palestiina tunnustamiseni Iraani poolt
ja Palestiina saatkond Teheranis tõestab samuti ühiseid huve.
The Financial Times'i raporti järgi on Iisrael ostnud viimastel kuudel
poolautonoomselt Kurdi regioonilt Iraagis üle 19 miljoni barreli naftat.
Raporti väitel tehti ostud läbi rahvusvaheliste firmade
ja need moodustavad ligi 3/4 Iisraeli imporditavast naftast.
Raporti teatel aitavad Iisraelile müüdava nafta tulud
kurdidel ISIL-iga võidelda.
USAs püüdis vabariiklasest presidendikandidaat Jeb Bush
oma toetajad õhutada,
kuna küsitluste järgi jääb ta maha kinnisvaragigandist Donalt Trumpist.
Ekspresident George W. Bushi vend ja George Bush seeniori poeg Jeb
süüdistas nii president Obamat
kui demokraatide kandidaati Hillary Clintonit
USA positsioonide õõnestamises rahvusvahelisel areenil ja rõhutas,
kui tähtis on kaitsta liitu nii Iisraeli kui teiste maailma riikidega.
Ei tohiks tekkida mingit lõhet liitudes, mis on meid kaitsnud.
Alustades Iisraeliga,
kuid USA peab kogu maailmas meie sõprade sõber olema
ja meie vaenlased peavad veidi värisema.
Rahumeelsemat maailma luues
ei saadeta sõjaväge heast peast eluga riskima.
Tuleb öelda: "Kaitseme teie seljatagust!"
ning "Teeme seda koos!" ja "Jääme teiega!"
Ei saa saata taandumissignaale.
Maailm on täna palju ohtlikum
kui siis, kui Barack Obama presidendiks valiti.
Jumal õnnistagu teid kõiki! Suur tänu!
Pikaajaline tüli peaminister Netanyahu ja USA presidendi Obama vahel
seoses USA juhi jõupingutustega Iraaniga tuumalepe sõlmida
on tekitanud pingeid USA-Iisraeli suhetes,
mis on diplomaatide väitel rekordmadalale jõudnud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri